Markus Kumpuoja

Markus Kumpuoja (s. 21. marraskuuta 1988 Kemi) on suomalainen jääpalloilija, pelipaikaltaan hyökkääjä. Hän edustaa Suomen Bandyliigassa pelaavaa Botniaa. 

 Seurajoukkueura 

Kumpuojan ura Bandyliigassa alkoi 17-vuotiaana kaudella 2005–2006 Veitsiluodon Vastuksen riveissä, jossa hän oli pelannut eri juniorijoukkueissa 4-vuotiaasta asti. Kaudella 2007–2008 Vastuksen luovuttua sarjapaikasta hän siirtyi Oulun Luistinseuraan, josta saavutuksena on kaksi perättäistä Suomen mestaruutta. Kumpuojalla oli ensimmäisen kevään 2008 mestaruuden kohdalla keskeinen rooli, sillä hän tasoitti ottelussa ToPV:a vastaan jatkoajalla. 

Kahden Oulussa vietetyn kauden jälkeen osoitteeksi vaihtui IFK Kungälv Ruotsista, jossa hän viihtyi neljä kautta. Sen jälkeen hän siirtyi sieltä hallitsevan mestarin tukholmalaisen Hammarby IF:n riveihin,  Alun positiivisten kommenttien perusteella menestystä oli odotettavissa huippuseurassa. Huippuseurassa Kumpuoja ei saanut kuitenkaan vakiinnutettua paikkaansa. Niinpä hän siirtyi kahden Hammarby-kauden jälkeen Uppsalan IK Sirius BK:n riveihin., 

Viiden Siriuksessa pelatun kauden jälkeen Kumpuoja siirtyi keväällä 2020 IFK Vänersborgiin.https://www.svenskafans.com/bandy/silly-season-ifk-vanersborg-2020-jattetalang-forlanger-614192

Kahden IFK Vänersborg kauden jälkeen Kumpuoja siirtyi keväällä 2022 Frillesås BK:hon.https://www.svenskalag.se/frillesasbk-herr/nyheter/1784873/finsk-mittfaltare-till-frillesas-bandy

Keväällä 2023 Kumpuojan 14 vuoden ura Ruotsissa päättyi, kun hän päätti palata Suomen Bandyliigaan ja Botniaan.http://botniabandy.fi/2023/05/29/botnia-kaudella-2023-24-markus-kumpuoja-botnian-haaviin/ 

 Maajoukkueura 

Kumpuoja on edustanut Suomen maajoukkueita kaikissa ikäluokissa. Kaudella 2008–2009 hän teki ensiesiintymisensä Suomen miesten maajoukkueessa Russia Goverment Cupissa Novosibirskissä Venäjällä. Samalla kaudella Kumpuoja oli mukana myös MM-kisoissa Västeråsissa Ruotsissa, missä Suomi saavutti pronssia voittamalla pronssiottelussa Kazakstanin lukemin 7–5. 

Kumpuoja on palkittu myös Suomen alle 19- ja alle 23-vuotiaiden parhaana pelaajana.

 Saavutukset 

Maajoukkueessa

 MM-pronssi : 2009, 2019
 MM-hopea : 2016

Seurajoukkueissa

2 Bandyliigamestaruutta: 2008 ja 2009 (OLS)
 Ruotsin mestaruuspronssi 2015 (Hammarby) 

 Lähteet 
Internet Bandy Database
Suomen jääpalloliitto 

 Viitteet 

Luokka:Suomalaiset jääpalloilijat
Luokka:Vuonna 1988 syntyneet
Luokka:Elävät henkilöt